text:
Fieste de Patrie
Riflessions autonomistis tal inovâl dai 3 di Avrîl
Sul sît dai Ladins dal Friûl o ai cjatât chest articul di Renzo Balzan:
Il 3 di avrîl pe nestre tiere e je une date cetant impuartant. Zornade di fieste grande, ma ancje ocasion par butâ jù cualchi riflession tal inovâl dai 930 agns che la nestre “Patrie” e à inviât il so salustri di indipendence. Par esempli nus semee palês, inte situazion dal dì di vuê, che la esigjence de regjon unitarie Friûl-Vignesie Julie no je compatibil cu la sorevivence dal Friûl. Cui che al sta de bande di cheste unitât regjonâl pustice al scugne vê cussience che al seonde la eutanasie di un Paîs che al à almancul mil agns di storie, che al è compliç de distruzion di une lenghe, di une concezion di vite, di un sisteme soci-culturâl origjinâl.
Al esist un Friûl storic, etnic, linguistic e economic, che vuê al è condanât a jessi nome une sclete espression gjeografiche. No esist nissune istituzion politiche-aministrative che lu cjapi dentri intune cente esclusive, che lu tegnin adun e che lu definissi. A esistin dome trê realtâts provinciâls (Pordenon, Gurize e Udin) cun efetivis diferencis. Ma al esist soredut il clâr disen dal podê politic regjonâl e des centrâls dai partîts (talians) a saborâ lis diferencis. Vadè che si cîr di fâ passâ l’infuarciment de regjon “unitarie” Friûl-Vignesie Julie a traviers la disgregazion de sô component furlane.
Daûr di cheste premesse al è evident che pal popul furlan dome une Regjon Friûl e po jessi une reâl sfere di democrazie e di partecipazion par vie che une Regjon e po esisti dome se esist une comunitât di fat, sostanziâl. Al è par chestis resons che la Regjon Friûl e va perseguide cun indurance, ancje inte sperance che e judi il popul furlan a conservâ e a infuartî i valôrs de sô culture “la cjase, la famee, il lavôr, la onestât, la dissipline, il rigôr, la solidarietât, la stabilitât, il sens dal dovê coletîf”. Dal rest il Friûl al à plen dirit a une sô autonomie politiche-aministrative, ancje pal fat che le à za vude (dal 1077 al 1420) e le à metude in vore in maniere cetant positive.
Si dîs (massime a Triest) che al è sbaliât disfâ la regjon che o vin vuê parcè che e je za masse piçule. Nuie di plui fals. Intune economie moderne nol à sens fevelâ di “complementarietât” dai sistemis economics se si fâs riferiment a spazis strets, e mancul inmò e je sostignibil la tesi di une “dimension otimâl” de regjon, viodût che produtivitât, benstâ e fuarce economiche di une aree no àn nuie a ce fâ cu lis sôs dimensions teritoriâls e demografichis. Inte stesse maniere dome se si fâs cont su la supueste che la economie di cheste aree e vebi di continuâ a jessi une economie semi-publiche, assistude, dipendent, e po jessi sostignude la tesi che une division fra Friûl e Triest e puartarès a une diminuzion di fuarce contratuâl tai rivuarts dal Stât.
Sotliniade la naturâl vocazion internazionâl dal Friûl, indipendetementri di Triest, e lis reson dal dirit a une sô specialitât determinade de sô posizion gjeografiche e de sô composizion etniche, il refût che a chestis richiestis al è simpri rivât de bande di Rome e je ancje colpe di cierts deputâts e di cierts senatôrs chê, votantju, o vin mandât venti jù a rapresentânus, e che invezit di fâ valê lis nestris resons a àn vût miei compuartâsi di sotans e di proconsui.
Dut câs, viodût che in timps curts l’obietîf di rivâ a otignî la “Regjon Autonome Friûl” al è dificil di rivâ a realizâ, bisugne par fuarce scomençâ cul passâ a traviers la creazion di une istituzion che e dedi un minim di autonomie aes trê provinciis furlanis metudis adun, o sei ae Assemblee des provinciis dal Friûl, proponude dal Comitât pal rilanç e la autonomie, di D’Aronco, Baracêt e Pascolat. Pi di mancul o tornìn a bati sul cantin che l’obietîf minim de Assemblee des trê provinciis furlanis al po sei acetât dome in spiete di une vere soluzion de “cuestion furlane”. Vâl a dî la istituzion di une regjon Friûl ”gnove”, ancje tal mût di tratâ al so interni lis diferencis storichis, sociâls, culturâls, linguistichis, e economichis, che a metin adun la sô essence. Une regjon dulà che lis diviersis realtâts teritoriâls, o sei Friûl Gurizan, Basse, Friûl di Mieç, Alte, Cjargne e Friûl di là de aghe a vebin la stesse dignitât e atenzion.
E nol po nancje sei dismenteât un pont di riferiment fondamentâl par une Regjon Friûl, come che al scugne jessi chel di une rigorose politiche linguistiche, cu la metude in vore, ad in plen, de leç di tutele 482/99, soredut par chel che al inten la scuele, i mieç di comunicazion (massmedia), la toponomastiche e la publiche aministrazion, in colaborazion e cul sostegn sientific de “Universitât dal Friûl”, sevi sul cont de comunitât furlane, sevi par chês altris comunitâts di minorance presints chenti.
In fin, juste cun riferiment al dibatiment inviât di resint sul con dal insegnament de lenghe furlane a scuele, al merte memoreât che l’insegnament de nestre lenghe, cussì come chel di altris lenghis minoritariis, al è proviodût par leç. Al è partant dibant fevelâ di obleazion. Se mai si à di cirî di cjatâ il mût e la maniere plui adate par meti in vore la leç. Bisugne ven a stâi stabilî cualis materiis insegnâ par furlan e par cetantis oris. La za vude iniment leç 482/99 sun chest cont e fevele clâr. Vadè che la delimitazion teritoriâl dulà che si met in vore lis disposizions di tutele des minorancis e je adotade dal Consei provinciâl. Il criteri stabilît de leç al è aduncje teritoriâl. E inte cente di chescj Comuns la norme e stabilìs che in dutis lis scuelutis la educazion linguistiche e proviodi, dongje dal ûs de lenghe taliane, ancje l’ûs de lenghe de minorance pal davuelziment de ativitât educative. Chest al vûl dî che lis scuelutis a scugnin garantî l’insegnament dal furlan. Intes scuelis elementârs e secondariis di prin grât al è po proviodût ancje l’ûs dal furlan come istrument di insegnament. Al è evident che interpretazions diviersis, o sei al difûr de leç, no puedin jessi plui acetadis.


c: text/html

text:
Passat il miercus di leons
Zornade penze ma bielone, vue o polsi…
Intant us visi che o soi cul computer di gno pari e cuindi
dismeteaisi i
acents 😉
A la buinore in radio nuie di fà pal DOMANDON Durigon il
vecjio pirata dal gjiornalissim Rairegjional no mi ha fat la fatidiche
domande «Ma perchè un blog in friulano?». 1 a 0 par lui. Dutcas la
trasmission mi par che e je vignude ben, a son stadis telefonadis
interessantis, e ae fin Durigon al sameave propit content e interessat
a
chel che si fevelave.
L’unic problema al è che dopo ducj chei che i domandavi se mi vevin
sintut
mi disevin di no: parcè? Al par che a che ore ducj i furlans a sedin a
vore!
Di no crodi no ? 😉 Insome, nus varà n sintut nome a Triest! 😀
Bielone ancje la serade a Remanzas cun tante int e tantis
discussions interessantis, ancje lì Enzo l’organizador, asesore e
public mi
son sameats contentons.
Par tirà lis somis mi par che a ‘nd è interes par la cuestion blog,
però no
si sedi fat tant par discutiji parsore. A ‘nd son tancj lucs comuns di
sfantà e pussibilitats di espression di insegnà e mostrà . Insome, plui
cunvignis sul tema blog!
Jo intant o voi a polsÃ

robotstxt: allowed

filter: keep


text:
Scandinavie
La Scandinavie e je une regjon gjeografiche, storiche e culturâl de Europe dal Nord. De metât dal secul XIX, cun cheste peraule si à scomençât a intindi la regjon culturâl che a fasin part la Danimarche, la Svezie e la Norvegje. La peraule je doprade par mostrâ i fuarts leams storics, culturâi e di lenghe. Dal pont di viste gjeografic,la sô definizion no a nuie ce viodi cu le penisule scandinave.
Ancje se la Scandinavie e je costituide nome in bande dal Norden (i paîs dal Nord) che a fasin part ancje le Finlande e la Islande, i teritoris de isulis Âland, lis isulis Fær Øer e la Groenlande, la peraule "Scandinavie" e ven doprade par erôr par intindi il "Norden". In particolâr:
- in tai paîs di lenghe todescje, tai paîs de Scandinavie e je comprindude la Finlande, ma e je lassade fûr la Danimarche (sarês pui coret fevelâ di Fennoscandie)
- tal Ream Unît, te Scandinavie a son comprindudis ancje la Finlande,la Islande e la Groenlande (in chest câs,al sarês pui coret fevelâ di "Paîs dal Nord".
La peraule Scandinavie a la sô origjin dal non de dee nordiche Skadi, dee dal unvier, de nêf e de cjace. Il non latin de regjon al è Scandia.


text:
Març 2017
MARÇ - PRIME PAGJINE. EDITORIÂL - La Autonomie: un gnove idee politiche / (L)INT FURLANE. Se no cumò, cuant? / 3 Avrîl a Sapade cun tante voie di Friûl / PAGJINE 2 – Si inviin lis Uti: ancjemò dut di viodi ce che al sarà / Cungjò Sandri Secco, president dal Fogolâr di Milan. Un “vecjut” zovin di spirt fin tal ultin / PAGJINE 3 - Alto Bût: li che la bolete tu le pais di mancul in gracie de Secab / COGNONS DAL FRIÛL / O soi stât imbevût di culture furlane» Mandi Gianfranco Plenizio, mestri di musichis di cine / PAGJINE 4 - Piçul ma grant di contignûts: il gnûf Museu Langobart di Romans dal Lusinç / CJARGNE. Tania Muser, autiste e imprenditore / NETITI LA LENGHE / PAGJINE 5 - Intervista immaginaria a Tiziano Tessitori. Il gnûf libri di Roberto Meroi: «Tessitori al jere un om straordenari, bisugnave fâi comentâ ancje ce che al è sucedût dopo de sô muart» / Cercare il Friuli e trovare l’Europa presentazion a Udin ai 31 di Març / A proposit di Friûl e Europe: a ‘nd coventarès di plui / PAGJINE 6-7 - IL LUNARI DI MARÇ - SIMPRI BOGNS. AA.VV. Zâl par furlan. Antologjiche 2016, Spilimberc 2016 / LA POESIE. Cansoneta / RICETE. Scottish Oatcakes / DI MANGJÂ CHEL MÊS CA / TE BUTEGHE… DAL SARTÔR / LA PARABULE DAL MÊS / NO SON PERAULIS PAR VECJOS. Spending review / CUATRI RIDADIS / PAGJINE 8 - SLOVENIE. Al è pôc preseât in Italie, ma in Slovenie si fâs fieste pal Euro / FRIÛL EUROPE. Judiçs e judizis: Minority SafePack e Catalogne / Paîs Basc: disponibii par ducj centenârs di sottitui par euskara / PAGJINE 9 - SCOMENCÂTS PAR FURLAN. Ulysses / NO PAR FURLAN… MA BOGNS. La gnove polifonie babeliche di Muguruza & Chalart 58 | Riflessions e propuestis su la autonomie dal SudTirol / PAGJINE 10 - Tremait: a tornin lis striis! Gnove leterature e musiche su lis feminis dai voi triscj / CE MÛT CHE SI LEI LA GRAFIE FURLANE / Ce vuelie dî in dì di vuê la Fieste de Patrie dal Friûl? La Assemblee de Comunitât Linguistiche Furlane e semene identitât / PAGJINE 11 - IL FERÂL. Il troi ingredeât de mê vite / LA LETARE / PAGJINE 12 - IN CHÊ DÌ. LA ZORNADE DI UN FURLAN DAL POPUL CJAPÂT DENTRI TAL TRAMAI DE STORIE. 1e PUNTADE. Malachie al è il muini bibliotecari te badie di Mueç tal 1122. Une strane delegazion e domande ospitalitât pe gnot. Si dîs che a sedin clerics di Rome vignûts di Worms… //
*** I articui a son disponibii fracant sul titul. Buine leture.


text:
Il
guvier catalan (Generalitat)
al à fat bon il plan linguistic pe 11e
legjislature. Il document si svilupe dilunc di trê liniis di azion
primariis che a previodin 79 obietîfs e 750 misuris operativis. La
prime linie e je dedicade ae scuele e e ponte a infuartî un model
educatîf plurilengâl cul catalan tant che lenghe veicolâr. La
seconde e interven su la promozion de cognossince e dal ûs dal
catalan in ducj i cjamps de vite, su la internazionalizazion de
culture catalane, su la cooperazion cun chês altris tieris di lenghe
catalane, ma ancje su la cognossince e il svilup dal ocitan aranês e
de lenghe dai segns catalane. La tierce linie di azion e ponte
invezit a infuartî l’ûs di catalan e aranês tai mieçs di
comunicazion.
Font:
Generalitat de Catalunya,
11/05/16


text:
finût dut!! e dopo di une archeolighe,
di vinars, misdì e mieze, there's a new engineer (junior) in town cuntun voto di 95/110... o dopo il gustâ, la birute cjase, la birute al parc, il shot in centro e il limoncello prime di lâ a durmî, îr o jeri in coma :-) ma di vuê o soi in feriis e bon, ancjemò un pâr di dîs ca a sistemâ cualchi robe, po o smoli il computer a me sûr e voi vierç sud. po dopo dal 10-15 di Avost tornarai, ancje se po su no ai Internet flat par cui nol è che podi fâ tant. se varai timp in chescj dîs o fasarai ancje un riassunt dai esams fats, juste pal gust di fâlu. dree, se tu âs alc di interessant si pues combinâ, chist an o varessi ecezionalmentri ancje di jessi libar par Friuli DOC ;-)
però par dî la veretât no ai ancjemò realizât, che dopo 4 agns soi rivât insomp. livin' in a dream


text:
Dopo de partide lamie e flape ma cuntun pont puartât a cjase cuintri dal Chievo, al rive l’incuintri dome lamiut e flaput cu la Fiorentina, che pal Udin si siere cun trê goi cjapâts e cu la gaiofe vueide.
Nossere li dal stadi Franchi, denant dai parons di cjase che a mostrin di jessi plui fuarts e soredut di vê cualchi motivazion di plui – di chê di cambiâ musiche dopo de partide cu la Rome ae prospetive di rivâ a gafâ un puest pe Europa League – la scuadre di balon furlane e ten bot dome fin a un ciert pont e po il so blanc e neri al devente grîs smamît.
Vie pal prin timp la scuadre di Delneri, che si presente cul classic 4-3-3, cun Zapata, Thereau e De Paul in atac, cun Jankto, Halfredsson e Fofana tal mieç, e cun Samir, Danilo, Felipe e Widmer te tierce linie denant di Karnezis, e fâs avonde biele figure. Karnezis al è atent su lis conclusions di Babacar e Badelj, Samir e Widmer a fasin il lôr lavôr ‘double face’ (indenant e indaûr) su lis corsiis laterâls, Fofana prime e Thereau plui tart si fasin viodi des bandis di Tatarusanu e al è ancje un contat suspiet tra Milic e Widmer, che però par Mariani al è regolâr.
Il spetacul nol è alc e ce, intant che l’ecuilibri al è perfet, almancul fintremai al minût 41 cuant che Bernardeschi al tire une bombe che e cjape la travierse e cussì e devente un assist par Borja Valero, che al anticipe Samir e al segne.
Il prin timp, che si siere cul vantaç dai parons di cjase, al lasse spazi a une seconde frazion che si vierç cun Delneri che al cambie Jankto cun Badu e cun De Paul che al met adun une bale favolose par Zapata. Magari cussì no, l’atacant colombian nol tire te maniere miôr e Tatarusanu al salve la puarte de sô scuadre cence fastidis e cuntun tic di fortune.
Al è il svolt definitîf. La Fiorentina, che in principi e patìs la pression de scuadre di balon furlane, dopo passât il pericul e recupere cjamp e zûc, intant che la sielte di Delneri di gjavâ De Paul e di meti dentri Perica no si mostre par nuie produtive.
Al rive cussì il secont gol dai viole, ancje chel judât de fortune: tîr di Babacar, deviazion involontarie di Samir e nuie ce fâ par Karnezis. A chel pont la partide si siere.
L’Udin nol rive a meti dongje une azion di atac che e sedi une e al passe il timp cence nuie di interessant di scrivi sul cuader dai croniscj. La uniche gnove di notâsi e je chê de tierce segnadure de Fiorentine: Fofana al tocje la bale cu la man te aree di rigôr, Mariani al sivile e dal discut Bernardeschi, il miôr de sô scuadre, nol perdone.
L’Udin al à di tornâ a sgarfâ.


text:
Inte
Comunitât Autonome Basche i parlamentârs di EH
Bildu a àn domandât al gnûf guvier
jessût des elezions dai 25 di Setembar e formât de coalizion jenfri
Partît Nazionalist Basc (PNV) e socialiscj (PSE-PSOE) di presentâ
daurman lis azions che a pensin di meti in vore par rivâ a di un
status di autoguvier plen pe Comunitât. Ai 25 di Otubar dal 2019 a
colaran i 40 agns de aprovazion dal Statût di autonomie che pe plui
part dai citadins nol à mantignût lis promessis de vilie. Dentri di
chê date, a disin i deputâts de çampe indipendentiste basche, al è
il câs che la Comunitât Autonome Basche e
rivi a di un status di autoguvier che nol pues limitâsi a di une
revision statutarie cun cualchi competence in plui, ma al à di dâi
ai citadins la pussibilitât di decidi di bessôi dal lôr avignî.
No si trate di une utopie, ma di une pussibilitât reâl dal moment
che tal Parlament de Comunitât si àn trê fuarcis politichis – la
stesse EH Bildu,
il PNV e Elkarrekin-Podemos
– che si son declaradis a pro dal dirit di autodeterminazion e che
a rapresentin plui dal 70% dai citadins.
Font:
Naiz:,
13/01/17


text:
Discussion:Friûl
Italie O ai gjavât la frase " Bisugne visasi,peró,dal fat che in Friûl no al fu fát nissun referendum par domandá se efetivamentri i Furlans e vevin voe di jentrâ a fa part de Italie." parce che dopo de vuere dal 1866 al è stât fat un plebissît pe anession ae Italie. --Tocaibon (discussioni) 11 di Mar 2015 a lis 20:16 (UTC)
Gjeografie[modifiche il codiç]
O ai zontât chest gnûf paragraf e coret l'incipit daûr di cemût che i cunfins dal Friûl son documentâts dal XI secul a cheste bande, massime pal fat che a est il Friûl nol finìs sigûr cul cunfin (che à taiât in doi Guriza tra l'altri) metût dai Aliâts tal 1947.
Firmiti simpri cuant che tu scrivis un coment, leiti la pagjine Jutori:Firme. Dît chest, la mape caricade da Scrocolis no jè "enciclopediche, e no jè nencja une opare sô. Fintant che no la cambie o torni a metî chê di prime, che tra l'altri e dovarès restâ simpri. --Gianmarco139 (discussioni) 3 di Jug 2015 a lis 13:11 (UTC)
La dominazion austriache[modifiche il codiç]
Il judizi di part de storiografie furlane su chest periodi al è difarent. Bisugnarâ scrivi alc su chest. --Tocaibon (discussioni) 16 di Lui 2015 a lis 20:18 (UTC)


text:
Une mostre interessante e biele di viodi e je stade screade vuê a Felet, te jentrade dal municipi.
Si clame “Friûl di Magance”. E je interessante parcè che e je dedicade aes tradizions popolârs dal Friûl e ai protagoniscj dal so imagjinari. E je biele di viodi par vie che orcui, benandants, cjalcjuts, basaliscs, aganis, maçarots, boboros e tancj altris personaçs de narative orâl a vegnin contâts cu lis ilustrazions fatis di Luigino Peressini.
“Friûl di Magance” e je une vere e proprie mape che, de Cjargne ae Lagune, e permet di orientâsi tra vilis e paîs e soredut tra incjant, misteri, figuris e crodincis. Une iniziative di valôr culturâl e cuntune vocazion didatiche e promozionâl, metude adun de cooperative Serling, che e cjape dentri ancje altris struments di documentazion e comunicazion, a tacâ di un libri trilengâl (furlan, inglês e talian) e de riproduzion de mape ilustrade di Peressini.
La mostre e reste sù a Felet fintremai ai 21 di Fevrâr.


text:
L’Udin si dismentee di zuiâ e al cjape cuatri patafs dal Bologna. I blancs e neris a son flaps e smamîts e cussì di une bande si sfante la ocasion par cjapâ ponts e svicinâsi ae Sampdorie a metât de classfiche e di chê altre si torne a viodi une scuadre furlane brute e scjarse che par fortune al jere un pôc di timp che no si le viodeve in chestis cundizions.
I parons di cjase a àn dute une altre grinte e dut un altris snait. A àn voie di zuiâ e sante scugne di fâ ponts e a vierzin daurman lis segnaduris cun Destro e a sbusin la puarte di Karnezis ancje cun Krejci, ma Celi si vise par ordin che al è in fûr zûc.
I blancs e neris a son clopadiçs in difese, cemût che al sarà ancjemò plui evident tal secont timp, no rivin a masanâ zûc tal mieç e no àn nissune pression ofensive. La uniche ocasion dal prin timp e je une conclusion di Jankto, fermade su la linie de bande di Maietta, intant che il Bologna al neutralize il dinamisim solitari di Widmer, no à nissun fastidi daûr e al rive a segnâ il secont gol prime de polse, cuntun tîr di Taider, che al profite di une altre brute buse difensive.
Il piês pal Udin al rive te seconde frazion. I parons di cjase a zuin e a mantegnin il comant e i blancs e neris no dan segns di vite e a van di lunc a fâsi maltratâ, stant che nancje la jentrade di Perica e Matos e cambie la situazion. Al rive cussì il tierç gol, ancjemò cun Destro che al à timp di tirâ e tornâ a tirâ dopo di une prime parade di Karnezis.
L’Udin nol rive mai pardabon des bandis di Mirante e in chel istès al lasse simpri plui busis indaûr, massime te zone di Danilo, che al à ancje la sfighe di tocjâ un tîr di Verdi a dam di Karnezis.
Pal Bologna al è poker, pal Udin a son cuatri patafons, che a riscjin fintremai di deventâ cinc.


text:
如果你使用公共交通,你能够去这些最有趣的地方:
- 维也纳(中心城市+霍夫堡宫+圣士提反大教堂)
- 格拉茨(历史悠久的老城区+铁琴+钟楼+ Eggenberg城堡)
- 因斯布鲁克(宫Ambras+金顶+周围)
- 萨尔茨堡(Hohensalzburg堡垒+莫扎特出生的房子+宫Hellbrunn+盐矿)
- 萨尔茨卡默古特 - 度假区
- Zell上午看见 - 高山旅游城市 - 滑雪和山地散步的好
- 卡普伦 - 滑雪胜地
以及很多另外的确实.我们选择这些: Altenberg, Amstetten, Ansfelden, Bad Fischau-Brunn, Bad Ischl, Baden, Bischofshofen, Bludenz, Braunau am Inn, Bregenz, Bruck an der Mur, Deutschlandsberg, Dornbirn, Ebensee, Eisenerz, Eisenstadt, Feldkirch, Freistadt, Fürstenfeld, Gmunden, Gmünd, Graz, Hallein, Hallstatt, Hartberg, Hollabrunn, Horn, Imst, Innsbruck, Judenburg, Kapfenberg, Kitzbühel, Klagenfurt, Klosterneuburg, Knittelfeld, Krems, Kufstein, Landeck, Leoben, Lenzing, Leonding, Lienz, Liezen, Linz, Mariazell, Mauthausen, Mittersill, Mödling, Mürzzuschlag, Neunkirchen, Poysdorf, Ried[disambiguation needed ], Salzburg, Sankt Pölten, Schärding, Schwaz, Spittal an der Drau, Steyr, Stockerau, Traun, Vienna, Villach, Wels, Wiener Neustadt, Wolfsberg, Wörgl, Zeltweg, Zwettl


text:
Smail! Rît, sù po!
La prime campagne
dal Friç
Al rive il âsmileâ made in Frice che, a scomençâ dal mês che al ven, lu viodarìn su lis vetrinis dai videonolegjios o tacât sui camions, o li dai mecanics, su cascs di aluns dal Malignani e al darà une cimiade a dutis lis frutis, fasint di voli, âJo o adori la friceâ.
Cun cheste imagjine, stampade intun adesîf colorât, cuntune musute che cun simpatie e fâs intindi di plasêi la frice, e che e segnale la disponibilitât a fevelâ daurman cuntune fantate, il Furlans Rimbambîts Intal Ãurviel (Friç) al intint promovi lâûs de lenghe furlane cu lis sioris, cu lis feminis e cu lis zovinis.
Grazie a Giorgio che mal à passât par mail e ai “fantats de Basse” che lu an fat. E jere ore che e fos une biele campagne par difondi l’ûs de lenghe dai furlans!
05 Thursday Apr 2007
Posted cronache, furlan, humorin


text:
La femine no crodeve plui tes clamadis virtûts teologâls, se al fos stât par jê e varès mandât dut sul mus, ma al jere l’avignî di Stiefin di mieç. Si ricuardave che si sposà di presse par fâ tasè chês lengonatis peteçonis dal paîs. Il so om al partì pôcs dîs dopo il sposalizi, e a part di cualchi salût puartât a vôs, cheste e jere la prime volte che e riceveve une letare di lui.
Un mês dopo si imbarcjarin. La prore e fasè rote viers i mârs austrâi, vierzint ae svelte un agâr, che altri tant ae svelte la pope lu sierave. Le vuidave la Crôs dal Sud che di adalt i voglave cimiant di filât par che no pierdès la strade, ni la sô ande flessuose e galandine.
Mari e fì no jerin par nuie comunicatîfs, ognidun cjapât dai siei batibuis: a jê si le viodeve ubidint circostancis di maridade e ancje di ordin economic; Stiefin, invezit, al fadiave a manovrâ il rondolâ de gnove situazion che i proponeve cui sa ce robis, se pur seneôs di gnûfs orizonts e fevelis, al jere simpri su lis spinis. Si po ancje capîlu: Stiefin al jere rivât ae adolessence cence mai movisi di chel piçul mont antîc, rurâl e contadin. Il pari no lu veve cognossut. Dîs che il nono al jere simpri stât par dongje, ma ancje lui un dì al partì cuasi di scuindon: lu cjatarin scrufuiât tal vignâl de braide, cuntun maçut di vencs e lis fuarpis di cuinçâ tes mans. Stiefin si sintì bandonât pe seconde volte.
I pinsirs a svolavin sore alis di sperance. Il baûl cjamât di ricuarts al fadiave a percori cheste rote. A stavin par rivâ, scrutinant l’orizont si lumave bielzà la sacume di cheste gnove spuinde. Di sigûr al jere dut di ricostruî sore vecjis e rusinidis fondis.


text:
Si vevin sposȃt in timp di vuere e fintant che al sarès finȋt chel burlaç Ade e Zuan a jerin lȃts a stȃ tal paȋs di jȇ, tal grant cjasȃl là che a vevin rigjavȃt ancje une cjamere par lȏr. Lì a jerin restȃts par uns dȋs agns a vivi te grande famee contadine là che al jere di mangjȃ par ducj e di chei timps di magre e jere za une buine robe.
Ma Zuan al cirive une sistemazion divierse, al jere un brȃf mecanic e al jere lȃt a vore tal Arsenȃl di Monfalcon là che al jere un grant ferment e pussibilitȃt di fȃsi un avignȋ. Partant al cirive une sistemazion dignitose pe sȏ fameute, Ade e lis sȏs frutis
Eline e Marte, a jerin dut il so mont e la sȏ vite. Ade e veve scoltȃt chȇ gnove che e doveve jessi di gjonde par vie che le veve spietade a lunc e cumò i pesave invezit sul stomi come un modon. Zuan i veve a pene dit che al veve cjatȃt un biel apartament dongje de citȃt, vicin dal puest di lavȏr. Finalmentri une cjase dome par lȏr, sul moment lu veve cjapȃt a bracecuel ma plui il timp si svicinave al trasferiment plui e fastiliave sù par chel distac.
E jere lade cun Zuan a viodi la cjase e il lȗc là che e jere. La cjase e veve trȇ plans cun sȋs apartaments, dongje di chȇ a jerin altris cjasis che si svicinavin simpri di plui altis e si tacavin in rie di ca e di là, e jere la prime volte che si cjatave a vivi chȇ situazion di vicinance e chest le conturbave e i cjoleve il respȋr. Vicin e passave la ferade, une “ruie” lungje di fier che e taiave i paȋs e passave cun paronance aghis e confins di dì e di gnot di continui. Jȇ e cjalave il treno che al passave ciulant e sgriant l’aiar di lusignis e chel rumȏr di ferace i travanave il cjȃf tant che i pareve che i vignìs incuintri. Zuan i diseve che chei dongje di cjase, za rivȃts prin di lȏr, si jerin abituȃts al rumȏr e no lu sintivin nancje plui. Ade e pensave soredut a lis sȏs frutis che a jerin cressudis libaris tal mieç de nature, in chȇ bielece dal spazi vert ator,
A varessin cjatȃt un ambient par vivi une vore diviers, soredut lontan dai afiets di chei che ur volevin ben, che a cognossevin di simpri. Tal so cȗr e sintive di jessi rivade a une svolte. I passave devant dai voi come intun film dute la sȏ vite di prin passade tal paȋs là che e jere nassude e cressude, e veve un sens di lancȗr come par alc che si piert, che al mȗr, la sensazion di lassȃsi daȗr chel mont par simpri, nuie al sarès stȃt plui come prime, si sierave une pagjine e si vierzeve une gnove. Une gnove storie, parcé che une gnove vite le spietave, miȏr o piȇs, jȇ no saveve ma di sigȗr divierse. Ma e jere ancje convinte che chel che a vevin lassȃt tal paȋs ur varès restȃt par simpri tal cȗr. Une esperience di vite plene di valȏrs, di afiet che a vevin vȗt in chel nȋt sot la mont, un angul di paradȋs insiorȃt di tradizions, di storiis e di une lenghe che e sarès stade par simpri la lenghe dal cȗr, di custodȋ e di coltȃ ancje tal divignȋ.
di Egle Taverna


text:
Poetis trastolons
Trastolons poetas anarchics par une culture usmatiche e une lenghe caraibiche, messedade e psicoironiche. Nasûts dai anarchics da Basse Furlane, indians dai baraz e Pêl, Falcs e Farcs, Farkadizis e Bioregjonalisin anarcosituatsionist jenfri Pasolini, Otmar Mainardis e Bookchin, Cespuglio, Tibalt, il discors a si imberdee. Dopo di Usmis a tachin a puarta indenant un progjet di viarzidure ae critiche postinzirliche. Tal 1996 lis primi robis cun Federico Tavan tai dincj e une carotule tal cûl. Dal 1998 il prin libri, cul manifest poetic "Tons trastolons", tal 2001 il libri disc postironic "Tananai" dulà che ai prins autors Lussia di Uanis, Raffaele BB Lazzara, Stiefin Morat, Maurizi Mattiuzza, Fabian Riz, Guido "Che" Carrara, Vera Puema, a si zontin ducj chei elements da culture furlane in moviment e libertarie. Tal 2002 l' ultimi concert a Baires.Podopo a tachin colaborazions diviarsis e incrosaments che a puartin dentri cheste ereditat cultural e politiche, rivant tal "Tavan poetic strike" dal 2014 e tal "TRASFANCUL TRANSARTISTIK" dal Avril 2015 a Cormons/Krmin / Free Brda.


text:
MARINO DEL FRATE
Dâts Personâi
Indenitât anuâl lorde: 20.292 €
Al dì di vuê la comunicazion e passe a traviers di formis inovativis che a àn jemplât in maniere profonde il nestri mût di vivi e il sît dal Comun di Gonârs al permet di doprâ cheste risorse a pro da la citadinance.
La bisugne di fâ cognossi in timp reâl lis decisions da la Aministrazion comunâl in carghe ai citadins al è un at di rispiet e di trasparence auspicât dal legjislatôr e condividût ad in plen di nô ducj.
L’ûs da la rêt e permet ancje di dialogâ cui citadins e di fâ cognossi lis iniziativis in programazion da la Aministrazion comunâl e des Associazions che a operin sul teritori e di difondi chestis gnovis fûr dai confins municipâi e ancje fûr da la Italie.
Al è un sisteme formidabil di informazion turistiche, sportive e culturâl par cui che al ves voie di visitâ la nestre comunitât.
O vin cirût di rindilu clâr, sempliç di consultâ e di facil di doprâ ta la interazion cu la Aministrazion.
E sarà nestre cure tignîlu inzornât e al sarà interès di ducj doprâlu par informazions e sugjeriments.
Il Sindic
dot. Marino Del Frate


text:
Si torne a fevelâ de “Fieste de Patrie dal Friûl”. No dome parcè che i 3 di Avrîl si svicinin ma ancje par vie che e je rivade in Consei regjonâl une propueste di leç che e tocje propit la “Fieste de Patrie”.
In Friûl e a Triest si à inviât un ciert dibatiment su la cuistion. La impression e je che e sedi un pocje di confusion, tal stes test de propueste di leç e tal cjâf di plui di cualchidun.
Par fortune al è ancje cui che al fronte la cuistion cun cussience e cun cognossince.
Al è il câs dai sindics che si dan dongje tal Laboratori di Autonomie, che al à dâr fûr un comunicât, che si pues leilu di plui bandis, là che al ven fat indenant un resonament di sest.
Une riflession sul argoment si le cjate ancje achì.
Il test de propueste di leç al varès di rivâ te aule dal Consei martars ai 17 di Març. Sperìn in ben.


text:
Doprâ la rêt par fâ rêt e par jessi rêt. Si pues strucâle cun chestis peraulis la idee di fonde che e sta daûr de viertidure di chest sît e soredut di chest blog.
La associazion Lidrîs e Butui e je stade metude adun dîs agns indaûr (cumò o podin dîlu e chi di cualchi timp o varìn ancje la ocasion di fâ fieste pal inovâl de costituzion di chest sodalizi) propit cun chê di tignî dongje personis, di creâ e di disvilupâ relazions, tra individuis, tra comunitâts e tra teritoris.
Ven a dî: cun chê di fâ rêt e di jessi rêt. A Turin e in Piemont. Tra Turin e il Piemont e il Friûl. Tra il “Friûl in Friûl” e il Friûl che al è “pal mont”. Tra chestis realtâts e altris ancjemò che si cjatin ator pe Europe e pal mont.
Lis fondis di chestis relazions e di chescj contats a son la comunicazion e la informazion.
Par fâ e par jessi rêt al covente meti in comun – comunicâ – informazions, dâts, opinions, ideis, esperiencis.
Chescj contignûts no àn limitazions di sorte, ancje se no si pues dineâ che o vin une preference par chei argoments e chês tematichis che a son plui dongje des finalitâts sociâls de associazion: lis lenghis minoritariis e la lôr promozion, i dirits linguistics, la multiculturalitât, la interculturalitât, lis migrazions, lis identitâts, la Europe dai citadins e dai popui, la musiche, la creativitât, la tutele des minorancis. A son argoments che dispès no vegnin frontâts alc e che soredut a nivel talian a vegnin frontâts cuntune cjaladure conformiste, plene di prejudizis e lûcs comuns e duncje propit par chest lontane de realtât.
La rêt – chê di internet – e je il strument par fâ dut chest. E je ancje il spazi dulà fâlu: un spazi cence confins, là che si pues meti in comun contignûts e informazions di ogni sorte e di ogni bande dal mont, che in cualsisedi puest, se si à un ordenadôr e almancul un straç di conession, si rive a viodiju, a leiju, a comentâju, a metiju in discussion.
La rêt e je ancje un metodi: al è ancje par chest che doprâ la rêt al vûl dî fâ rêt e jessi rêt.
Tal nestri piçul, o cirìn di fâ dut chest. Chest sît nol è une vetrine di ce che e à fat e di ce che e fâs Lidrîs e Butui, cun dut che chi di un pôc o varessin di vierzi propit une sezion specifiche di documentazion. Al è un spazi di incuintri, di comunicazion e di informazion, salacor no omologade.
Un aspiet di cheste “no omologazion” al è rapresentât de sielte di doprâ plui lenghis sei tai “posts” che dentri di chestis pagjinis e di doprâ tant che lenghe “prime” il furlan.
O savìn che no dute chê che le calcolìn “la nestre int” (ducj chei che a àn za tacât a frecuentâ chest blog e chei che si zontaran) e je usade a fevelâ, a lei o a scrivi par furlan. Però o pensìn che al sedi impuartant che il furlan si lu viodi ator (e in rêt) tant che lenghe scrite.
Prin di dut parcè che une lenghe e esist – e je une lenghe – dome se e ven doprade dapardut.
E dopo parcè che nus somee che denant di un test scrit intune lenghe specifiche, magari no masse doprade (il furlan, tal nestri câs) ancje cui che no le cognòs, ma magari al cognòs une che un pôc i somee (dutis chês romanichis, a tacâ dal spagnûl, dal francês e dal talian), al rive a capî almancul alc.
Cun di plui – e ancje in chest la rêt e je metodi, strument e mût di jessi – i tescj par furlan si lein cun altris che a son scrits in altris lenghis e tai coments, là che al pues coventâ, si puedin cjatâ ancje traduzions.


text:
Diễn đàn mua bán cho thuê căn hộ Celadon City Tân Phú.
You are not logged in.
Pages: 1
plan cul bry sur marne plan cul schiltigheim plan cul homo plan cul issoire plan cul a blois top site plan cul plan de cul gratuit plan cul schiltigheim plan cul la garenne colombes sexe plan cul plan cul saint laurent du var plan cul givors plan cul mec plan cul rixheim plan cul cosne cours sur loire plan cul le robert plan cul sur tours plan cul villeneuve d'ascq plan cul mont de marsan jeune femme cherche plan cul plan cul brignais plan cul tarnos plan cul montargis plan cul charleville mezieres plan cul lourdes plan cul gros cul plan cul lys lez lannoy plan cul igny plan cul pontault combault plan cul gay gratuit plan cul royan plan cul les lilas plan cul saint jean de la ruelle comment avoir un plan cul plan cul martinique plan cul gratuit sans cb plan cul 49 plan cul lens plan cul regulier affectif plan cul kingersheim plan cul aube plan cul outreau plan cul cluses plan cul bourg les valence plan cul brive la gaillarde plan cul hericourt plan cul saint laurent du var plan cul acheres plan cul bras panon plan cul ariege
Pages: 1


text:
Ai
28 di Jugn, alì de sede de Academie de Lenghe Asturiane, a son stâts
presentâts i risultâts de tierce inchieste sociolinguistiche des
Asturiis che e indagave su politichis linguistichis, cognossince e ûs
de lenghe. Sul front dai nivei di cognossince de lenghe, la inchieste
e mostre che il 90% de popolazion al è in stât di capî l’asturian,
intant che il 62% al è bon di fevelâlu, il 38% di leilu e il 25% di
scrivilu. Altris dâts impuartants a son po la disparizion cuasi
totâl dal stigme linguistic che par agns al à fat vergognâ i
asturians di doprâ la lôr lenghe proprie, e une riprese de
trasmission intergjenerazionâl dal asturian. Par chel che al
rivuarde invezit lis politichis linguistichis, il 64% de popolazion
al stime che lis istituzions a fasin pôc o nuie pe lenghe, il 53% al
è dacuardi che l’asturian al sedi ricognossût come lenghe
couficiâl des Asturiis, e il 51% al volarès che i siei fîs a
studiassin l’asturian a scuele. Propite in teme di istruzion, 9
asturians su 10 a domandin che l’asturian al jentri ad in plen
intai programs scolastics.
Font:
La Nueva España,
29/06/17


text:
dimarts, de maig 08, 2007
Serade balorde
Bah, o soi ca che o stavi spietant un amì se al vignive fûr... chel ca mi tire simpri pacs... al sta di chê altre bande de citât e ae fin no mi ven mai voie di lâ fin là, tipo cumò a son lis 11 e mieze e se va ben o soi in centro par miezegnot. pazience, larai a mangiâmi un gelato fin sul Meloncello... o larai a durmî. Il martars al è simpri interessant, po cumò e je une biele buerute fûr, di chês che no son mai e che ti partin la temperadure ideâl. po ben. viodin se al fin setemane o rivi a tornâ sù... varessi une fieste che mi plasarès lâ ma chi a son simpri plui programs, e vuê no, un al à di decidi un mês prime ce fâ. e jo no soi cussì (ancje se (purtop?) lu stoi un tic diventant). Cul universitât, vuê o ai regjistrât eletroniche, o ai di metimi a studiâ fisiche che sono soi fotût. No lu passarai mai. Sperin di sì. Vuê un prof nus à fevelât di tesi... cuissà cuant jo. Intant al è tornât il cjalt dopo une setemane di ploie e di temperaduris decentis. Comunque no rivi a organizâ un viaç decent, al samee impussibil, ma no si rive mai fin in somp, si cjale, si cjale, si fâs e dopo si lasse piardi. vuei fâmal un......................... prime di laureâmi? O dopo?
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
Zontât di Andri a lis 22:26
Etichetis: biris, seradis, universitât, viaçs
Subscriure's a: Comentaris del missatge (Atom)


text:
Grecie
La Grecie e je un stât de Europe meridionâl, jentrade inte Union Europeane il 1 di Zenâr 1981. E confine a Nord-Ovest cu la Albanie e a Nord cun Macedonie e Bulgarie e a Nord-Est cu la Turchie. E je bagnade dal Mâr Egeo e dal Mâr Ioni.
Tabele dai contignûts
Gjeografie[cambie | modifiche il codiç]
Il teritori da Grecie al è pai 4/5 di mont. I monts plui importants a son : il Pindo e il Rodope. Ates monts isolades a son : l'Olimpo (2917m); l'Ossa; il Parnaso; il Taigeto. A fasin part de Grecie uns 2000 isulis intal Mâr Egeo: la plui grande e je Crete.
Storie[cambie | modifiche il codiç]
Politiche[cambie | modifiche il codiç]
Economie[cambie | modifiche il codiç]
Viôt ancje[cambie | modifiche il codiç]
Leams[cambie | modifiche il codiç]
- Sîts Uficiâi : President // Prin Ministri // Organizaziòn Nazionâl Greche pal Turism // Newsletter "Greek News Agenda"


text:
Rino Gaetano
Salvatore Antonio Gaetano (Croton, 29 di Otubar 1950 - Rome 2 di Jugn 1981, plui cognossût cul non di Rino Gaetano al fo un cjantautôr talian, une vore cognossût in tai agns Setante.
Biografie[cambie | modifiche il codiç]
Nassût in Calabrie, a dîs agns al va a vivi a Rome, parcè che i siei gjenitôrs a vevin cjatât lavôr come puartîrs in une cjase.
In tal 1974 al publiche il so prin disc, Ingresso libero, ma si fâs cognossi miôr cul 45 zîrs Ma il cielo e' sempre piu' blu.
In tal 1978 al partecipe al Festival di San Remo cun la cjançon Gianna, al rive tierç daûr di Anna Oxa e dai Matia Bazar. Ancje se al rive tierç, Gianna e je la cjançon plui scoltade e al reste al prin puest de classifiche par un grum di timp.
Cjantautôr estrôs, al è cognossût par i siei tescj, ancjemò atuâi, ancje se fasin riferiment a situazions dai agns Setante.
Al jere une vore apassionât di teatri: in tal 1981, al recità in tal Pinocchio di Carmelo Bene.
La sô muart e fo dramatiche: ai 2 di Jugn dal 1981, la sô machine, une Volvo 343, e va cuintri un camion in te vie Nomentane, a Rome, dongje la crosere di vie XXI di Avrîl. I socors a rivin daurman, ma al ven refudât di cinc ospedâi. Al murì cussì a nome trente agns, cualchi dì prime dal sô matrimoni.
Al polse in tal cimiteri monumentâl dal Verano, a Rome.
Il prin libri su di lui, al ven scrit in tal 2001.
Discografie[cambie | modifiche il codiç]
- 1974 - Ingresso libero
- 1976 - Mio fratello e' figlio unico
- 1977 - Aida
- 1978 - Nuntereggae piu
- 1979 - Resta vile maschio,dove vai?
- 1980 - E io ci sto
- 1981 - Q concert (cun R.Cocciante e New Perigeo)
Leams esternis[cambie | modifiche il codiç]
- (talian) - Rino Gaetano.it - Il sît uficiâl
- (talian) - Rino Gaetano.net - La prime biografie uficial
- (talian) - Biografie critiche su Ondarock.it
- (talian) - Biografie critiche su Biografie.it
- (talian) - Sît amatoriâl
- (talian) - Sît amatoriâl
- (talian) - "Una casa per Rino" - Festival musicâl di Crotone
- (talian) - "E io ci sto" - Rino Gaetano Day di Rome


text:
A son trê dîs che al è in vore il fermait il fûc inte Ucraine orientâl.
In cont di cemût e di cetant che al ven rispietât a son informazions une vore diferentis.
Par sigûr la cuistion vierte tra Ucraine e Russie e je grivie e penze e in particolâr, magari cussì no, e met in evidence un dai limits sostanziâi de Union europeane, ven a dî la mancjance di une sô politiche unitarie e autonome tes relazions cul rest dal mont, che e je leade cun altris siei difiets di fonde.
Il prin di chescj difiets al è il fat che la Ue le fasin i Stâts, che a continuin a tignî ad in plen la lôr sovranitât (o a jessi convints di tignîle) ancje in chest cjamp e duncje si movin ognidun par so cont, cemût che si viôt te composizion dal Consei di sigurece de Onu e tes tratativis fatis la setemane passade cun Russie e Ucraine.
Il secont al è il rapuart, che al diven di chê stesse situazion, tra la Ue e la Nato, massime dopo de fin de Vuere frede.
Cumò la nestre atenzion e je za pontade di une altre bande, su la Libie, però nus somee il câs di no pierdi di viste la cuistion de Ucraine.
Cussì, in cont di chel câs o vin cjatât un articul di Lucio Levi, publicât une setemane indaûr sul sît dal Centro studi sul federalismo di Moncalieri, che al merete let e tornât a lei.
Si pues leilu achì.


text:
In chei agns cincuante, un frut di siet o vot nol veve zugatui in cuantitât, chei che vuê, fruts simpri plui magonâts che divertîts, e ingrumin in scjatulons par fâ puest a di gnûfs, chei, ancjemò plui inutii.
Ai fruts di vuê ur mancje chê serenitât gaiarine e soredut une libertât che e je deventade, ma lôr no lu san, alc di scognossût…
A Lignan in vie dai Platins e steve… e je ancjemò, “Villa Marinella” e Arduino, gno pari, al prenotave un an par chel altri un apartament al prin plan, simpri chel.
Un mês di mâr, al veve dit il dotôr, che ur fâs dome ben!
Jo e mê mari o stevin li un mês intîr, Arduino al vignive jù la domenie, regoladis e molzudis lis vacjis, puartât il lat in latarie al rivave in siele ae lambretta, cjariade come un scus di ogni ben di Diu, tor ore di gustâ.
Che Istât dal ‘58… no sarès lade propite cussì!
Rivâts juste le zornade prime, stevi poiât su la ringhiere, cuant che sù pe strade o viôt rivâ une code di caravanis di ogni sorte e su une di chestis o ai let: HUNGARJAN CIRCUS.
Soi simpri stât un frut curiôs: “mame, mame… il circ! O voi dome a viodi la che van…”
Pôc plui in sù, prime de darsene il cjamp di balon, là che le schirie caravaniere si è imbusade come che a si fossin dâts apontament, rivant di cui sa ce bande dal Mont.
Dut gnûf, o jentravi cussì cence visâmi, tal circ, un puest fantastic che di fat nol esist; vuê al è chi e doman, salacor, cui sa dulà…
Il tendon, grant plui di une cjase grande, al jere come saltât fûr dal cilindri dal prestigjatôr, mi visi ch’o tiravi une cuarde plui grande des mês piçulis mans, e tire che ti tire al leve sù simpri plui in sù, fin a cuvierzi mieç di chel cjamp, che altre metât dome rimorchis e cjars cun bestiis sore, in bande une roulotte scuasit gnove, là ch’o varès durmît par un mês a lunc.
Intant, il soreli, al jere lât a mont e jessint cumò tal scûr mi jeri pierdût di tramontane; fûr di chel cjamp, salacor cumò o jeri tun altri univiers, chel parêl… tant al jere diferent chel là dentri.
Un talian stentât, come il pas di un vuarp che al cjamine cence baston, ma comprensibil te sô essence, il fi dal paron, ancje lui sù par jù i miei agns, mi veve cjapât di mire: “Vai su, per quella corda là, voglio vederti salire!”
Svelt come un gjat che al à viodude une surîs sot dai cops, o jeri bielzà là parsore! “Come ai fato? Tu sei uno di grande circus! “Se ti fermi con noaltri, più ancora ti insegno io a volare!”
Chei dîs a vignî, ancje il salt mortâl e po il trapezi, cjâf par jù picjât dome pes gjambis, se tu colis te rêt ingrumiti come un meluç!
Po, le volte di ducj chei nemâi, daûr di mangjâ e di bevi, al sarès stât chel un mês a Lignan, ma nancje un minût in spiaze, chel di Jugn, al sarès stât... une vore speciâl!
La ultime dî, scuasit pierdude la tramontane, tirât jù il grant tendon, cun lui si sfantave un sium, come che a si disfe un pipinot di nêf tal soreli di Vierte; o filavi e o vaivi insiemit; chel biel zûc nol podeve durâ plui a lunc, doman su chel prât al sarès restât dome il ricuart, chel di un sium, e ogni imagjine e sarès lade pierdude ta chel nie che e jere rivade.
Lis mancis e superavin doi mês di stipendi, cussì mi a dite Arduino, che al veve paiât une cambiâl in scjadince; jo, frut zentîl e sore dut volenterôs, o compagnavi i turiscj a viodi leons, zebris, elefants e zirafis.
No soi, pardabon, mai cambiat, o soi simpri chel frut zentîl e volenterôs, soredut un grum curiôs. Di fat, lis personis che mi cjatin agns dopo, la prime robe che mi disin e je: “tu ses simpri compagn, in dut chel di simpri”. Il plui biel compliment di fâ a un frut legri e seren di dome 63 agns, fats propite vuê, 12 di Otubar.
Il circ, s’impensaiso, nol esist, al è dome un biel sium, une metafore de nestre vite, che e rive, e passe e po ce che al reste al è dome un sium che cul timp si sfante. O sin fats di stelis e à dite la Margarite Hack, e lis stelis par fortune e son part dai nestris siums e cun lôr si confondin, salacor son fats de stesse sostance.
di Maurizio Di Fant
Note: Il circ ongjarês al esist ancje mo al di di vuê, al a chel tant di zigainar e di balcanic che lu rint un spetacul magjic, soredut unic.


text:
Calabrie
La Calabrie e je une regjon de Italie meridionâl che e à doi milions di abitants. E confine a Nord cu la Lucanie, e e je bagnade dal Mâr Tiren e dal Mâr Joni.
Tabele dai contignûts
Teritori[cambie | modifiche il codiç]
Il teritori de regjon al è prevalentementri colinâr (par il 49 par cent dal totâl), e si cjatin ancje amplis zonis montagnosis, che a cuvierzin il 41 par cent de tiere: lis cjadenis montagnosis plui impuartantis a son il Massiç dal Pollin a Nord, la Sile e lu Aspromont.
I flums a son une vore curtis, par vie de conformazion dal teritori (stret e lunc) e de disposizions des monts: il flum plui lunc al è il Crati, di 91 chilometris.
Storie[cambie | modifiche il codiç]
Preistorie[cambie | modifiche il codiç]
La Calabrie e je une des regjons plui vieris de Italie: e fo abitade te antichitât tal periodi dal Paleolitic; tal periodi italic e fo abitade dai Bruzis, une popolazion osche, di temperament beligerant.
Dominazion greche[cambie | modifiche il codiç]
Jenfri il VI e il V secul p.d.C., cun la vignude dai Grecs, la Calabrie e cognossè un periodi florit. In chest timp a nassin lis sôs citât, come Rhegion, Kroton, Locri Epizefiri e Sybaris. Viste la prosperitât des coloniis, la regjon e cjapà il non di Magna Grecia.
Dominazion romane[cambie | modifiche il codiç]
Cu le dominazion dai Romans, tal III secul p.d.C., la maiôr part de regjon no podè plui cjatâ la prosperitât dal timp passât.
La alte etât di mieç[cambie | modifiche il codiç]
Cu la cjadude dal Imperi Roman, la Calabrie e fo devastade da lis vueris gotichis jenfri l'esercit gotic e i bizantins, daspò vinçudis da chestis ultimis.
Tal IX e X secul la Calabrie e fo tiere di confin tra i Bizantins e i Arabis che a dominavin la Sicilie: chestis lotis a puartarin une vore di desolazion te penisule, terminade dome tal 1061, cun l'inizi de dominazion normane de dinastie dai Altavilla.
De basse etât di mieç al dì di vuê[cambie | modifiche il codiç]
Tal 1098, Pape Urban II al permetè ae famee dai Altavilla e ae lôr dinastie di deventâ precursôrs dal Ream di Napul, che dominò la Calabrie fintremai la unitât de Italie. Il stes Ream di Napul]] al subì diviersis dominazions: lis dinastiis dai Asburc, di Spagne e de Austrie, la dinastie francese dai Borbons, e par un periodi curt il gjenerâl di Napoleon, Joachin Murat, che al fo justiziât inte citadine di Pizzo.
Economie[cambie | modifiche il codiç]
La Calabrie e je une des regjons europeanis cul plui alt tas di disocupazion.
Traspuarts[cambie | modifiche il codiç]
Autostradis[cambie | modifiche il codiç]
La autostrade A3, che coleghe la citât campane di Salerno cun Reggio Calabria e je la plui impuartante arterie stradâl de regjon, che la travierse da Nord a Sud.
Feroviis[cambie | modifiche il codiç]
- Reggio Calabria-Napoli (linie tireniche)
- Reggio Calabria-Taranto (linie joniche)
Lis feroviis de Calabrie (ferrovie della Calabria) a davuelzin un servizi suplementâr rispiet a chel des liniis di Trenitalia, colegant in particolâr lis citâts di Cosenza, Catanzaro e Gioia Tauro.
Aeropuarts[cambie | modifiche il codiç]
A si cjatin trê aeropuarts civîi: a Reggio Calabria, Lamezia Terme e Crotone.
Politiche[cambie | modifiche il codiç]
Cheste e je la composizion dal guvier de Regjon Calabrie.
- President: Agazio Loiero
- Vicepresident: Nicola Adamo - costruzion de gnove regjon, marketing regjonâl
Assessôrs[cambie | modifiche il codiç]
- Antonino De Gaetano - lavôr, politichis sociâls
- Luigi Incarnato - lavôrs Publics, aghis, politichis par la cjase
- Doris Lo Moro - tutele de salût, politiche sanitarie
- Mario Maiolo - fondis comunitaris, nazionâi e regjonâi
- Mario Pirillo - agricolture, forestis, forestazion
- Sandro Principe - istruzion, culture, universitât, inovazion tecnologjiche
- Vincenzo Spaziante) - belanci, patrimoni, infrastruturis di traspuart
- Diego Tommasi - ambient
- Michelangelo Tripodi - urbanistiche, guvier dal teritori
- Pasquale Tripodi - ativitâts produtivis, personâl


text:
Fino a 28.10.2014 – PREMIO SAN SIMONE
AGNUL M. PITTANA AGNUL DI SPERE
35me edizion
Biblioteche Civiche “Don Gilberto Pressacco” – Sale Conferencis
SPIETANT IL SAN SIMON Presentazion dai cinc finaliscj de 35me edizion dal premi leterari in lenghe furlane. Cu la presince de Jurie.
Martars ai 28 di Otubar a lis 8.00 di sere
LA PRESENZA ASSENTE. Pensare Franco Marchetta, nel Friuli di oggi – Il “Premi San Simon” per rileggerlo
Leturis di tocs des oparis leterariis in lenghe furlane di Franco Marchetta. Cun Umberto Alberini e Alberto Soramel
Consegne dai atestâts di frecuence dal tierç cors di lenghe e culture furlanis, inmaneât de Societât Filologjiche Furlane adun cul Sportel di lenghe furlane dal Comun di Codroip Cerimonie di consegne de 35me EDIZION DAL PREMI LETERARI IN LENGHE FURLANE SAN SIMON
O fasìn cont su la sô presince, la ocasion e je buine par saludâlu cuntun MANDI!


text:
DISTRA'
Il Non
A son tantis teoriis riguart la etimologja dal non Istrago. Il Carreri in un so scrit trat da "Francesco Ravagli,II, fasc. VIII-X" al contînt che il non al è di "incertissima origine".
In un prin moment a si pos pensâ al no tant lontan Istro, Il Danubio, ma pi logicamentri si pos fâ riferiment a l'Istria, dibot che a fos Distrà una colonia di Istriâns.
Il Pognici inta la so "Guida di Spilimberc e il so distret" (1872), al volarès derivâ il non da un emigrant dai paîs danubians che al varès volût ricuardâ i siei lôcs. Il stes storic al fa cundipì una altra suposission: "poiché Istrago è detto volgarmente Istrà o Distrà", lui al si riferìs a la vôs "distrarsi, divagarsi" come se a fos chistu un puest di ripôs e divertiment.
I savìn in ogni câs che dopo la fondassion di Aquileia dut il teritori al è stât dividût par via da la "centuriassion" ven a stâi la spartission dal teren tra li variis fameis romanis. Chistis tieris a erin registradis intuna "tabula" numerada (par furlan "taviela"); a ogni numer a corispundeva un paron che probabilmentri a dava il so non al puest. Secont il prof. Ellero tal so libri "Individualità linguistica e storica del Friuli Occidentale" (1980) Distrà a deriva da "Histrius", non di un condotîr roman, al cuâl dopo al ven zontât il sufìs celt-latin in -acu.
Par câs, una decina di agns fa, a son vignudis a la lûs dongja la Glesia, monedis antighis. Altris scandais no vignaran fats e duncja la possibilitât di eventuâi segnos dai prins insediaments su li' rivis da la Cosa, dulà che a ei cumò Distrà, no si podin che suponi.
La vila, ancja se cun non imprecîs, a ei ricuardada par la prima volta inta la Bola di Alessandro III cu la cuâl il 27 di Avrîl dal 1174, a confermava al Preposit e Cjapitul di Aquileia i antics possediments, fra i cuâi ta la Plêv di Traveis li' pertinensis e la decima di Sucolles (Sequals) e di Striago (cuasi di sigûr Distrà ).
La conferma di chiscj possediments a ven data ancja da Costantino III tal 1196.
La Glesia
Distrà al à, in ogni câs, simpri vût la so Glesia dedicada a S.Blâs come che a si dedûs dal testament di Walterpertoldo II di Spilimberc tal 1920 e a veva i possediments. Una citassion no massa onorevul a ven però fata dai abitants di Distrà tal 1400, scomunicâts parsè che a no vevin pajât li' decimis eclesiastichis.
Il borc al era sogjet a la vecja matrice di Travês (da dulà che a ei stada smembrada ancja la parochia di S. Maria Magjôr di Spilimberc); Taurian, stacantsi da jè, tal 1527 a zonta cun jè ancja S. Blâs di Distrà.
A chistu punt al è un vueit di notissis. Da la nestra Glesia a si cjacara tal 1873 cuant che a doventa "curazia" e dopo parochia autonoma tal 1908.
La Glesia primitiva a risalìs al 1290 ma no ‘nd è segnos dal primitîf monument jessint stada rifata completamentri in stîl neoclassic, il secul passât.
Di preseabill fatura e valôr a son i trê puartâi che a la ornin, cun iscrissions e ornaments di sigûr "gusto Lombardesco". (dal sito www.istrago.it)
Patrono: San Blâs Martir, 3 di Fevrâr
Sagra Paesana: primis dôs setemanis di Setembre
Parochia: San Blâs martir
Sît Web locâl: www.istrago.it
DISTRA' e i siei Muarts in Guera
elenco presint inta li' lapidis dal monument ai Muarts in Guera
Muarts in Guera 1915-1918
- Soldato De Paoli Giuseppe 9/6/1915
- Soldato Zanier Domenico 15/7/1915
- Soldato Mirolo Federico 17/7/1915
- Soldato Bortolussi Luigi 5/10/1915
- Serg. Lenarduzzi Graziadio 24/10 /1915
- Soldato Donolo Noè 26/10/1915
- Soldato Zadro Giovanni 27/10/1915
- Soldato Liva Gio Batta 28/10/1915
- Cap. Mag. De Paoli Pietro 26/11/1915
- Cap. Mag. Serafini Nicolò 9/8/1916
- Soldato Giacomini Giovanni 3/10/1916
- Capit. Mag. Maranzana Italo 20/12/1916
- Soldato Bortolussi Dionisio 31/1/1917
- Soldato Collesan Luigi 22/8/1917
- Soldato Brunello Giuseppe 25/8/1917
- Cap. Mag. Cominotto Gino 17/12/1917
- Soldato Zuliani Domenico 30/12/1917
- Soldato De Paoli Antonio 13/2/1918
- Soldato Giacomini Umberto 26/2/1918
- Soldato Zuliani Umberto 8/3/1918
- Soldato De Rosa Odorico 28/6/1918
- Soldato De Paoli Gentile 30/7/1918
- Soldato Zanier Nicolò 16/8/1918
- Soldato De Paoli Luigi Mont 10/10/1918
- Soldato De Paoli Luigi Ros 13/10/1918
- Soldato Zanier Giovanni 21/10/1918
- Serg. Zuliani Vincenzo 24/10/1918
- Soldato De Rosa Attilio 2/11/1918
- Soldato Santini Luigi 11/12/1918
Muarts par malatia cjapada in guera
- Lenarduzzi Osvaldo 29/3/1923
- Cap. Giuseppe Marucci 23/1/1926
Muarts in Guera 1940 - 45
- Soldato Beccaro Nicolò 29/10/1940
- Soldato De Paoli Luigi 26/6/1941
- Soldato Beccaro Feruccio 28/3/1942
- Part. De Rosa Leonardo 27/7/1944
- Part. Serafini Armando 7/4/1945
SPARÎS IN RUSSIA
- De Michiel Ferruccio 1920
- De Paoli Alfredo 1913
- De Rosa Giordano 1919
- De Rosa Vittorio 1916


text:
Domenie, cuant che o sin rivâts li di jê, la polente e fumave sul so taulîr e il muset al sbarbave inte sô padiele jenfri la brume dal tocj e al bastave dome servî tant che gno fradi al vierzeve la butilie di vin che al veve puartât de France.
Jo no sai cemût che agne Lene e cuei la polente e cemût che e cuei il muset, o sai dome che cuant che o voi là di jê o bêf e o mangji par une setemane.
Agne Lene, che e crôt simpri che la mê biele a mi fâsi stâ cence mangjâ, se mi viôt parâ jù “massa a la svuelta” a no pense che al è juste parcè che al mi plâs di mats, ma e crôt che o patissi la fam.
Cussì tant che o jevi il gno tai par fâ cincin jê, sot dal braç, e je simpri pronte a ficjâmi une altre fete e, tant che i dîs di no, che ‘nd ai avonde, e che o poi la tace par no scjafoiâmi parcè che inte presse di dî avonde o ai glotût il vin tai polmons, jê e torne a jemplâmi il veri di vin, come se un om al ves di vê cuatri stomis di plui des feminis.
Gno fradi, invezit, che di lenghe furlane al cognòs dome “va caghe”, al veve tacât a cjacarâ di polenta e osèi e il puar biât al si jere fat tirâ in bande di agne Lene.
Ma almancul cumò al sa che cu la nêf, i uciei a no cjatin plui nuie di mangjâ e che bisugne pensâ a lôr.
- No ai piçons - i dîs agne Lene - A nol covente. I piçons a son monis, a no son uciei a son ipopotamos volants. Lasse che a ledin a Vignesie a fâ fuî lis chechis e no achì. E no ai franzei che lôr a cjatin simpri avonde pomulis o baulis di mangjâ suntun cisimuei o un melassâr ma che par ducj chei altris uciei se tu i dâs di mangjâ al è come meti une gusele intune mede di fen e lôr a no san in dulà lâ a cirî.
Alore jê e à metût une bree parsore “la tassa das legnas”. E a lu à fat jevâ par lâ a viodi daûr de cjase cemût che a si à di fâ.
Là, al ripâr sot de linde, su la bree dal lavadôr jê e met di une bande i fruçons di pan e di polente pai mierlis, di chê altre lis semencis pai ucieluts e tal puest dal savon une scudiele di aghe che al bisugne cambiâ semai che a si glaci. Daspò a i à fat viodi cemût che lis parussulis a van a mangjâ l’ardiel peât ator di un racli e di zontâ che se no i va il blanc dal persut, invezit di butâlu vie al pues dâlu a lis parussulis e lis crostis di polente che lui al clame corn flakes...
Insome, gno fradi al à scugnût stâ cence mangjâ parcè che tant che al voltave in francês ae sô femine e aes sôs mulis ce che agne Lene i predicjave in talian - cjargnel, e tant che al voltave in talian - francês a agne Lene la storie di chel om che a Parigji al fitave la sô parussule par eliminâ i grisons tai apartaments, al jere dut vignût frêt e nol veve plui fam, dissal, ma o savìn ducj che la sô femine e je simpri di presse.
Vuê di buinore agne Lene a mi à clamât par domandâmi so jeri jo chel mone che o vevi metût su la bree dai uciei un tai di vin e il menù de zornade cun fintremai un macet di stechedincj.
Uf, par un moment o ai vût pôre che e fos par mandâmi la ultime fete di polente par pueste racomandade!
di Jaio Furlanâr
Conte n. 6


text:
Bandiere dal Friûl
La Bandiere dal Friûl e rapresente une acuile zale, voltade bande diestre e cu lis alis displeadis, su sfont blu e e à une origjin une vore antighe; di fat e jere la bandiere ufiziâl de Patrie dal Friûl, une acuile d'aur su sfont celest scûr, e vignive ancje piturade su cjasis e muris de citâts plui impuartantis.
Daspò de Patrie dal Friûl, chescj simbul a jentrarin tai stemis di diviersis citâts: par esempli in chel di Aquilee, dulà che parsore de acuile si cjate une muraie stilizade cun scrit VRBS HEC AQVILEGIE CAPUD EST ITALIAE. L'acuile al è un clâr riferiment al non di Aquilee, che secont la leiende al derive dal uciel che al veve menât in chel lûc i colons che vevin di fondâ la citât; purpûr, secont diviers studis, il non nol varès nuie ce fâ cun lis acuilis, ma al derive dal non Akylis, probabilmentri di origjin celtiche.
Cuant che la Patrie e fo sconfite di Vignesie, l'acuile jentrà inte arme de Republiche di Vignesie e al dì di vuê e je ancje, se pûr un pôc gambiade, tal steme de regjon Friûl-Vignesie Julie.


text:
L’Udin al zuie cun personaliât e cussì al vinç cun merit cuintri di un aversari che nol è someât alc e ce. La zornade e je “sì” pe scuadre e soredut pal so cjapitani. Lis dôs robis si tegnin sù tune cun chê altre, cemût che al è saltât fûr in diviersis ocasions vie pe stagjon.
Di Natale al cjate la strade dal gol une prime volte cun cinisim, disfrutant l’erorat dal puartîr dal Chievo, Puggioni, che al fâs une robe cence sens, e une seconde cuntun tîr maraveôs – un gol di cineteche – su sugjeriment di Pereyra.
In principi la partide e je un tic imbalade, ma cu la prime marcadure l’Udin le cjape in man in maniere decise e autorevule. Il Chievo al ridûs lis distancis prime dal interval cun Papp e al vierç la seconde frazion di zûc cuntune cierte pression ofensive. Pelissier e Thereau si rindin pericolôs ma a cjatin su la lôr strade un Brkič simpri pront.
L’Udin al gjestìs la partide e il tierç gol di Benatia al garantìs il risultât.
Une vitorie che e mancjave di sù par jù doi mês e che e fâs ben al cûr e al cerviel.
Probabilmentri la Europe e reste lontane, ma al è biel pensâ che nol sedi propit cussì e che, se no je une strade, al sedi almancul un troi ancjemò viert in chê direzion.
La prossime partide l’Udin le zuiarà cul Parma, ma no saran ni Di Natale ni Benatia, che a saran scualificâts par vie dai cartelins zâi cjapâts intant dal incuintri cul Chievo.


text:
dimarts, de maig 13, 2008
Let's move on
Bon vuê o ai consegnât la domande di lauree, il toc burocratic al varès di jessi a puest...o soi un tic preocupât, ma soi za a metât de tesi in trê setemanis e speraressi di finî pai 19 di Jugn se no si finìs ai 25 di Lui che al è compagn ma mi romparès di plui... viodin... jo podaressi lâ ancje plui veloç ma si scugne stâ daûr dal tutor... po stavi scomençant a viodi pal futûr e mi stan vignint dubis su dubis... aio di fâ la sielte "facile" e restâ culì? o ai pore di restâ blocât parcè che al è un esam impussibil par un professôr... ma soredut a disin che tu fasis robis inutilis... altri timp pierdût... ma starin a viodi...soi stât sù in Friûl par dute la setemane passade, rilassant, ma se no finis cun chest no mi sintarai dal dut rilassât tu âs simpri alc pal cjâf
Zontât di Andri a lis 23:41
Etichetis: Friûl, universitât
Subscriure's a: Comentaris del missatge (Atom)


text: Bon, soi in Friûl a rilassâmi un pôc dopo chest an dificil, fin ae fin di cheste setemane no fasi propi nuie. di lunis o vuei scomençâ a cjapâ sù alc, parcè che o varès di lâ un pôc ator tes prossimis setemanis (marchis/umbrie forsi e barcelone sigûr)... ca al è il bon vecjo 56k, cussì mi passe ancje la voie di navigâ che al è miôr cussi lei, zuie di basket, lâ un zîr a Grau (soi ancje avonde abronzât, dopo agns), etc, dutis chês robis che no si rive a fâ vie pal an. Al è cjalt ma no impussibil. Po cumò o ai ancje il nevotut culì, al è vivonon, ca di un pôc al scomence a cjaminâ e alore saran problemis. Però al è divertent. La robe che mi plâs fâ e je ancje cjalâ TeleCapodistria. E je une robe che mi mancje a Bologne, cul sport e lis notiziis alternativis. Chê altre dî o ai metût un pôc su un canâl sloven, di sere, e davin un film in lenghe origjinâl, cun sot titui in sloven, biel, e soredut, la publicitât là a durave si e no un minût. in prime serade. cuntun film. mi soi sintût un coion a vivi culì dulà che ti fasin cinc minûts di publicitât, e nissun film in lenghe origjinâl, e dopo a disin parcè che i talians a son ignorants e no san l'inglês. puars nô. se o ves plui timp mi metaressi a studiâ il sloven...


text:
Un fat e dôs gnovis: une biele e une che e lasse plui di cualchi pont di domande.
Il fat al è che la riduzion dal numar dai conseîrs regjonâi de Regjon autonome Friûl-VJ e je deventade leç, stant che ai 22 di Zenâr, le à fate buine la Cjamare dai Deputâts, cun 397 vôts a pro, doi cuintri e un astignût.
Propit cheste e je la buine gnove, almancul par tancj di lôr.
Lis motivazions par jessi contents a varessin di jessi almancul dôs. La prime: parcè che no si spietavisi plui che, ae fin de legjislature, i deputâts a fossin in stât di fâlu. La seconde: si dîs che dîs o undis conseîrs di mancul a fasaran sparagnâ sù par jù 10milions di euros in cinc agns e duncje in graciis de aprovazion di cheste leç costituzionâl a vegnin ridusûts i coscj de politiche.
Se al fos cussì, o varessin di fâ fieste. Impen, al salte fûr ancje cualchi dubi: su la entitât efetive di chest sparagn e su chel che al è il rapuart concret tra sparagns, beneficis e coscj, sei economics che politics.
Par chest, al ven di fâsi cualchi domande. Par esempli: un consei regjonâl cun mancul conseîrs no riscjial di jessi mancul rapresentatîf de societât e dal teritori inte lôr unitât, complessitât e varietât? E ancjemò: no saressial stât miôr ridusi i coscj de politiche politicante, chei emoluments e chei rimbors che a somein pardabon privileçs cence sens, e mantignî la rapresentance democratiche, cence slargjâ la distance tra eletôr e elet e slontanâ rapresentants e rapresentâts?
Par sigûr al sarà plui dificil che inte assemblee legjislative a cjatedin spazi posizions e ponts di viste “altris”, “periferics” e alternatîfs”, cun dut che a esistin inte societât.
Se lis cjadreis a calin, e sarà ancjemò plui concorence sleâl, a coventaran plui bêçs pe propagande e cussì i professioniscj de politiche politicante si cjataran intune situazion di vantaç par ocupâlis e lis ocuparan daûr dai lôr interès personâi, di corint, di tribù, di lobby. E a cjaparan sù decisions, soredut par ce che al tocje dirits, strategjiis di disvilup economic e sociâl e gjestion dal teritori, che a tignaran cont – ancjemò plui di ce che al sucêt za cumò – dome dai interès di pôcs (i lôr e chei dai lôr sponsors) e no ancje des dibisugnis di ducj.
La “caste” e sarà ancjemò plui “caste”. Piês il tacon de buse?


text:
Notis di Paleantropologjie
Notis di Paleantropologjie
Par comprendi la preistorie, ancje chê dal Friûl, a coventin des cognizions gjenerai su la origjin dal om e cussì o ài dicidût di meti dongje cualchi note cjapade su de enciclopedie storiche (chê de Mondadori) e dal web. Buine leture!
Te prime part dal Votcent la sience e tacà a indagâ parsore a lis origjinis dal om e tal 1859 Charles Darwin al publicà "Origjin de Specie", un tratât sientific chal displee la ingredeade schirie di vivents che la paleontologje e ere daur a discuvierzi di agns. Intant, tal 1856, intune valede dongje di Düsseldorf, clamade Neandertal, a forin discuvierzûts dai vues umans sensibilmentri diferents di chei dal om atuâl. Daspò dal om di Neandertal ca forin altris discuviertis dal gjenar che a dimostrarin la esistence di une forme umane europeane cun carateristichis scheletrichis primitivis e cussì e nassè la paleontologjie umane. Lis cognossincis mitudis adun dilunc circe cent e cincuante agns di studiis us consintin di afermâ che la forme umane atuâl e è il risultât di une storie evolutive che e scomençà plui di cinc milions di agns indaûr te Afriche orientâl.
L'om atuâl, chal à une culture estremamentri complesse, al è dut câs un primate chal si distache dal so parint plui prossim, il simpanzé, par mancul dal un parcent dal so patrimoni gjienetic. La paleoantropologjie, duncje, no pues fâ di mancul di confrontâ l'om cui i altris primatis e considerâ la posizion che la specie umane e ocupe jenfri chest ordin zoologic.
La classificazion tradizionâl cjape dentri lis tre grandis simiis antropomorfis - Gorile e Simpanzè africans e Orangutan asiatic - inte famee dai Pongjidis. Su la fonde di cheste considerazion l'om atuâl, Homo sapiens sapiens, al à di jessi classificât:
Ordin: Primates
Sotordin: Anthropoidea
Superfamee: Hominoidea
Famee: Hominidae
Gjenar: Homo
Specie: sapiens
Sotspecie: sapiens
La famee Hominidea e cjape dentri l'om atuâl e dutis lis formis fossilis che a son in relazion filogjienetiche cun lui, fin a l'ultin antenât in comun cu lis simis antropomorfis. A fasin part, duncje, de famee Hominidae lis diferentis speciis dal gjenar Homo:
Homo habilis
Homo erectus
Homo sapiens
e chês dal Australopithecus:
Australopithecus ramidus
Australopithecus afrensis
Australopithecus africanus
Australopithecus robustus
Australopithecus boisei
Si pues duncje afermâ che Pongjidis africans e ominidis a derivin de diferenziaziôn di un grup preistoric di Hominidea.


text:
VASSÎL
Inta la pissula Parochiâl di S. Lorenso, il coro al è afrescât da Giovanni Antonio da Pordenon intôr al 1508: ta la volta, dividuda da robuscj costolons, il Crist risôrt cui Evangeliscj, Dotôrs da la Glesia e Profets; tal sotarc figuris di Sants cul simbul dal martîri (a si riconossin Daniele, Caterina, Lorenzo, Stefano, Lucia, Sebastiano, Dorotea); intal pît dret S. Roc.
Ta li parêts, recuperadis dal recent restauro, scenis relativis al martîri di S. Sebastian e S. Lorenso, S. Lorenso ch'al presenta i puarèts, a la Resuression di Crist, a figuris di Apostui e da la Madona cul Frut. Su la parêt da l'arco trionfâl, a sinistra la sinopia da l'Ansul anunciânt e da la Vergjine.
Patrono: San Lorenso, 10 di Avôst
Sagra dal Pais: San Lorenso, 10 di Avôst
Parochia: San Lorenso martir
VASSÎL e i siei Muarts in Guera
elenco trat da li' lapidis dal monument ai Muarts in Guera
Guera 1915-18
Cap. Magg. Toppan Umberto
Cap.le Toppan Ugo
Cap.le Dreon Giovanni
Soldato Chivilò Camillo
Soldato Manarin Gio.Batta
Soldato Pagura Umberto
Soldato Toppan Osvaldo
Soldato Blattnigh Valentino
Soldato Toppan Giovanni
Soldato Toneatti Luigi
Soldato Liva Vittorio
Guera 1940-45
Militârs
Soldato Toppan Sante 1941
Serg. Mot. Toppan Luigi 1943
Soldato Cancian Giovanni 1943
Soldato Nassivera Armando 1944
Soldato Orlando Guido 1947
Operaios
Bisaro Francesco 1941
Orlando Antonio 1942
Geremia Gio. Batta 1944
Melocco Giuseppe 1944


text:
L’an passât al veve fat un ciert scjas il fat che tai bants pai incentîfs de Regjon tal cjamp de culture (dai events culturâi ae valorizazion de culture umanistiche e sientifiche fintremai ai spetacui e al cine) e fos une clausole a clâr discriminatorie in cont des iniziativis che a vevin la finalitât de valorizazion des lenghis minoritariis e dai progjets «aventi ad oggetto la valorizzazione delle lingue minoritarie».
Magari cussì no, ancje chest an la situazion e je sù par jù compagne. Cun di fat, tai bants dâts fûr cualchi setemane indaûr – a part chel che al tocje lis iniziativis di promozion de culture cinematografiche e dal audiovisîf – al torne un riferiment in negatîf ae valorizazion des lenghis minoritariis, ancje se intune forme mancul perentorie dal an passât, stant che si dîs che «sono esclusi dalla graduatoria i progetti finalizzati ad iniziative aventi ad oggetto in via principale o esclusiva (…) la valorizzazione delle lingue minoritarie», ven a dî che chest finalitât no je cause di esclusion in tiermins assolûts ma si pues vêle iniments dongje di altris che a chês ur vegni dade plui rilevance.
Al pâr di capî che l’intindiment de Regjon al sedi chel di no investî risorsis dôs voltis ta chel stes setôr, ven a stâi – tal câs specific – chel de promozion des lenghis minoritariis. Al jere chest ancje l’an passât, ancje se al vignive presentât intune altre maniere, pardabon discriminatorie e duncje – se o podìn dîlu – avonde stupide.
Daûr di ce che si lei tai bants di chest an, la robe e somee ancje vê mani, propit par vie che no je une esclusion assolude dai progjets cun chê specifiche conotazion “linguistiche”.
Però al è un però. Anzit: a’nd è doi. Di une bande, i bêçs metûts de Regjon a pro de valorizazion des lenghis minoritariis tes ativitâts culturâls o che no son par nuie o che a son une vore pôcs. Di chê altre, chescj bants a fasin indenant chê idee pardabon strambe che e considere che lis ativitâts culturâls e la culture “tout court” a àn di vignî fatis e comunicadis dome par talian, nancje che e fos la lenghe uniche e une lenghe neutre e neutrâl.
Al è evident che nol è cussì, massime te comunitât teritoriâl che e ten dongje il Friûl e Triest. Par chel al sarès stât just e al varès parût bon che tra lis carateristichis domandadis pai progjets e duncje tra i criteris pe lôr valutazion, inte sezion che e tocje la atribuzion dai ponts a pro de concession dal finanziament, al fos stât metût un riferiment al ûs des lenghis furlane, slovene e todescje, cu la prevision di un premi par cui che al varès presentât progjets fats e comunicâts ancje tes lenghis minoritariis che a son feveladis inte regjon. Invezit, nuie di nuie.
Cemût che o savìn ancje masse ben, il piês nol à limits. Cussì chei altris bants regjonâi, ancjemò plui resints, che a tocjin ricercjis e events e manifestazions in cont de Prime vuere mondiâi a àn un riferiment positîf aes lenghis dopradis te realizazion e te comunicazion des iniziativis, ma chel al cuvierç dome il talian e lis lenghis forestis. E se in cheste maniere il sloven e il todesc a rivin a jentrâ dentri, il furlan al reste fûr, simpri che no si rivi a calcolâlu tant che lenghe foreste, daûr de sô difusion in ducj i puescj là che a son emigrâts i furlans e là che e je int di divignince furlane che lu dopre ancjemò…
In pocjis peraulis la Regjon si compuarte compagn – o piês? – dal vescul di Udin di in chê volte, Anastasio Rossi, che tal 1915 te sô diocesi al veve fat diviet ai predis di predicjâ par furlan e par sloven…
Mancul mâl che l’inovâl de jentrade in vuere dal Ream di Italie al verès di jessi la ocasion par promovi une culture di pâs e di rispiet pe diversitât!!!
La robe e lasse ancjemò plui scaturîts parcè che il dut al salte fûr pôcs dîs dopo che la presidente de Regjon e doi assessôrs de sô zonte – e a àn fat dome che ben – a àn ricuardât al viceministri dal interni Bubbico che si à di meti in vore, di plui e miôr, la normative di tutele des minorancis linguistichis, propit cun riferiment ae lenghe furlane.
E pôcs dîs dopo dal discors, infogât inte forme e coret inte sostance, che il sindic di Udin al à fat in ocasion des celebrazions dai 25 di Avrîl, cuant che al à ancje ricuardât, par furlan, che «propit la tutele des minorancis linguistichis e je un dai principis di fonde de Costituzion de Republiche taliane, nassude de Resistence» e che «chest pinsîr di libertât civîl al à di compagnânus ogni moment che o doprìn la lenghe furlane e, juste par chel, al à ancje di sburtânus a doprâ il furlan in dutis lis ocasions».
Al vignarès di dî: «errare humanum est, perseverare diabolicum».
No lu scrivìn par latin par câs, ma parcè che nus ven un dubi: no saraial che tancj di lôr, te burocrazie e te politiche di chenti, plui che volê fâ memorie vive ogni dì dal inovâl de Liberazion dal nazifassisim, a vedin miôr ricuardâ la date dai 21 di Avrîl e duncje tornâ a meti in vore i principis di cui che al veve tornât a cjapâ sù chê date par memoreâ «il Natale di Roma»?


text:
L’Udin al scree il campionât cun cuatri patafons cjapâts a Rome. Dopo jessi stade butade fûr dal Spezia tal prin turni di Cope Italie, la scuadre blancje e nere e piert ancje la prime partide di campionât.
Cuntri de ‘Maggica’ i blancs e neris a tegnin bot dome par un timp, il prin, cuant che la formazion vuidade di Spalletti e stente a fâ il so zûc un pôc par colpe sô e un pôc par merit de scuadre furlane, che no i permet di meti dongje azions di atac che a sedin pardabon pericolosis.
La prime frazion de partide e je avonde ecuilibrade e salacor ancje un tic noiose, cun pocjis conclusions di une bande e di chê altre: chês dai romaniscj Bruno Peres e Dzeko e chê dal blanc e neri De Paul.
Dopo de polse la musiche e cambie: i parons di cjase a tornin tal cjamp di zûc cuntun altri pas e a palesin chel snait e chê grinte che ur domandavin i tifôs; i zuiadôrs di Iachini a mantegnin chel stes ategjament tatic di prime ma cul passâ dai minûts e cu la incressite de pression ofensive dai aversaris a pierdin luciditât e ordin e la Rome e cjate la vie dal gol.
I prins tentatîfs a son chei di Nainggolan, fûr bersai, di Dzeko, meracul di Karnezis, e di Salah, fûr di pôc. Cenece fevelâ dal salvament su la rie di puarte di Widmer sui disvilups di un corner di Bruno Peres.
Il gol romanist al è ‘madûr’ ancje se al rive dome suntun penalty. Il contat tra Danilo e Dzeko al somee dubi sù par jù te stesse maniere di chel tra Emerson e Widmer tal prin timp, ma Di Bello, cu la stesse sigurece che nol veve calcolât chel in chê volte, al decît di dâi il penalty ae Rome: al tire Perotti e al segne.
Propit Perotti, tignût fûr di Spalletti tral prin timp, al è l’element che i da ordin e fuarce a dute la scuadre romane, che e continue a masanâ zûc, inta che l’Udin al stente a imbastî une reazion ae situazion di disvantaç.
Tal moment che finalmentri i blancs e neris a tornin a fâsi vîfs des bandis di Szczęsny, al rive il doi a zero romanist. L’udin nol concretize il so atac e si fâs infilâ in cuintripît, cuntune iniziative di Perotti che al libere Salah, che al ven fermât di Badu in maniere iregolâr: Di Bello al sivile, Perotti
al tire e al segne ancjemò.
L’ultin cuart di ore al viôt l’Udin che al prove a fâ alc – masse pôc… – e la Rome che e complete il poker cun Dzeko e Salah.
A Rome e cuintri de Rome si pues ancje pierdi. Par sigûr, dopo di un prin timp dignitôs, de scuadre di balon furlane si spietavisi alc di plui. Magari cussì no, pal moment l’Udin di chest an al somee masse chel dal an passât, model… (mer)Dacia Arena, cemût che al disarès cualchidun.
Sperìn che alc al ledi miôr te prossime partide in cjase cuintri dal Empoli.


text:
NO SON PERAULIS PAR VECJOS. Spending review
Mandi, nono! Dulà vâstu?
Mandi frute! O voi in comun, a fâ la cjarte di identitât.
Cjale che vuê e je sierade la anagrafe!
Cemût? Di miercus? E je simpri stade vierte di miercus.
Lu sai, ma di un pâr di mês a àn cambiât orari, cumò a son vierts la metât des voltis.
Parcè mai, po? No vevino voie di lavorâ?
Ma no, nono, no son mighe chei che a lavorin che a àn decidût. Tu sâs cemût che e va, cu la spending review.
Splendi? A àn pôc ce fâ i splendits, se a gjavin i servizis a la int!
No “splendi”, nono, “spending”. Spending review.
Mah. No sai parcè, ma chestis peraulis inglesis mi somein un mût par freânus cence fânus capî che nus àn freâts. Ce isal cheste volte?
Spending review: “spending” e je la spese, “review” al vûl dî revision.
Ah, chê robe che e fâs ancje tô none, che e controle simpri il scontrin a cjase, par viodi che no i vedin batût in casse doi litris di lat invezit di un. Jo no le clami “splendi reviù”, le clami “jessi tichigne”.
No, nono, no “revision” in chel sens. Fâ spending review al vûl dî taiâ lis spesis, stâ atents di no butâ vie bêçs dulà che nol covente, riorganizâ lis robis par jessi plui eficients.
Ah! Sparagnâ! Covential clamâle “splendi reviù”? No varan mighe di vignînus a insegnâ i inglês a noaltris furlans cemût sparagnâ? Ma l’ufici dal comun ce jentrial?
Al jentre, parcè che la spending review e je une robe fate tal public, par ridusi il debit. Cussì a sierin cualchi servizi, a scurtin cualchi orari, a tain cualchi robe in mût di sparagnâ. Lu àn decidût a Rome.
Ah. E si son taiâts ancje la lôr pension?
No, nono, chê no.
Lis “auto blu”?
No crôt.
E dome il gno ufici dal Comun àno taiât?
No sai ben, nono.
Lu sai jo: cheste “splendi reviù” mi somee ce che e fâs tô none cun me: nuie tais tal bar o abonaments ae television par cjalâ il balon, ma cuissà parcè scarpis e sbelets no si puedin mai taiâ!
✒ Bete Di Spere


text:
20 febbraio 2009
Alc&Cè di Carnavâl
I protagoniscj di “Perlis di nature” a son i re dal aiar: variûl, gipeto e acuile reâl, che a svolin ancje tai cîi dal Friûl. Po a tornin i Gnognosaurs, Pantiagneur e Barburice cu lis lôr aventuris a fumets; i zûcs, par divertîsi imparant la lenghe; l’util vocabolari par imagjinis. Te rubriche sportive, si podarà lei la interviste ae zovine campionesse cjargnele di rally, Vanessa Polonia.
Par sugjeriments e curiositâts sul gjornalut, si pues scrivi une e-mail a Erika Adami, responsabile e coordenadore editoriâl de riviste, ae direzion: adami@lavitacattolica.it
Alc&cè al ven doprât ancje in tantis scuelis de regjon dulà che si insegne la lenghe furlane. I docents che a vuelin ricevilu pai lôr arlêfs, sore nuie, a puedin domandâlu telefonant al numar 0432/242611, mandant un fax al 0432/242600, o une e-mail ae direzion: amministrazione@lavitacattolica.it
1 commento:
- gelostellato ha detto...
-
let
biel :)
- 25/2/09 00:40


text:
-
CJANTIS E RIMAROLIS PAI FRUTINS
Peraulis di Alessandra Kersevan e Giancarlo Velliscig
Musiche di G. Velliscig.
Dissens di Francesco T. Altan, progjet grafic di Renato Calligaro.
I tescj dai “Disleelenghis” a son gjavâts fûr di “Sacheburache” di Dino Virgili.
Ideazion e notis didatichis di Silvana Schiavi Fachin
prima edizione 1987
II ed. 2003
III ed. 2012
-
CONTÂ DI NÔ
Contadini, artigiani, donne e bambini vissuti nel Friuli di una volta popolano questo libro
-
CONTIS DI FAMEE
Lis storiis di Raffaele Serafini a van indenant e indaûr intal timp dilunc di un troi che nus permet di butâ la voglade suntun pocjis des vicendis cressudis sul arbul gjenealogjic di une famee dal Friûl di mieç. Di conte in conte a cambiin duncje i protagoniscj, i timps, i stîi di vite, il paisaç che si pues viodi dulintor e, ae fin, a ’ndi ven fûr un Friûl che al è tal stes timp familiâr e fûr dai schemis.
Dulà finissie la realtât e dulà tachie la invenzion? La veretât e je che nol è cussì impuartant savêlu parcè che, une volte tirâts dentri di une conte, si jentre intun mont che al è reâl ancje cuant che al è fantastic e che al è inventât ancje cuant che al è vêr.
Le storie di Raffaele Serafini vanno avanti e indietro nel tempo lungo un sentiero che ci permette di gettare un occhio su alcune delle vicende cresciute sull’albero genealogico di una famiglia del Friuli di mezzo. Di racconto in racconto cambiano dunque i protagonisti, i tempi, gli stili di vita, il paesaggio che si può vedere tutto intorno e alla fine ne viene fuori un Friuli che è nello stesso tempo famigliare e fuori dagli schemi. Dove finisce la realtà e dove comincia l’invenzione? La verità è che non è così importante saperlo perché una volta coinvolti in un racconto, si entra in un mondo che è reale anche quando è fantastico e che è inventato anche quando è vero.
-
CUATRI STAGJONS DAL AN – Contis de disincressite
Tal cuadri modest, magari cussì no, de leterature furlane in prose, la plui part dai autôrs e somee che si vebi fermade tal revoc dal passât, dispès cu la nostalgjie di une civiltât dulà che i valôrs fondamentâi e condividûts a son lâts pierdûts par simpri. Masse voltis la realtât storiche e ven sacrificade par dâi spazi a une mitologjie che e sglonfi la nestre braùre, cence contradizions, miseriis fisichis e mentâls, injustiziis.
Tal stes timp, dut chest al à fluscât il voli viers il Friûl di vuê, viers lis sôs dinamichis economichis e sociâls, i moviments migratoris, lis inovazions tecnologjichis, i procès interculturâi. Cussì, no si rive a viodilu cuntune prospetive di incressite e di trasformazion dulà che la lenghe di chenti e cjati une sô colocazion che no vebi di murî parie cu la disparide dal mont contadin…
-
DINDARINE DINDARONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
-
DIZIONARI ILUSTRÂT
Chest dizionari al è nassût tant che materiâl didatic in cors di furlan di nivel base: al è stât fat par cui che si svicine al furlan e che al cîr di slargjâ il sô vocabolari doprant ilustrazions semplicis, fintremai di fate diletantistiche, ma imediadis. In cheste maniere si è volût meti adun un imprest che al judi a imparâ lis peraulis leantlis dretis ai concets e cence passâ par mieç di une altre lenghe, duncje l’aprendiment al rive plui insot e, tal moment di capî o di fevelâ, la paronance su lis peraulis e je plui svelte e naturâl.
-
DON CHISCIOTTE
Il Teatro Incerto nus propon il so Don Chisciotte stralunât e in marilenghe, zuiant dentri e fûr dal test, domandantsi cui che al sei, vuê, il nobil cavalîr. Il grup, dopo vê presentât il Don Chisciotte ai fantats che a frecuentin lis scuelis mediis, al torne sul test di Cervantes intune esilarante riscriture par adults che, intal stîl des comediis de compagnie, al met adun une comicitât fulminante e moments di riflession.
-
FAMEIS 1 – Mê mari e fâs il marangon
Loreta e à une famee che e pararès un pôc strambe. Ma ce isal di stramp tal vê une mari che e see, e inclaude, e incole e un pari che di sabide si met a sopressâ? E metìn dongje ancje un fradi di trê metris e une sûr inmagadore. Par Loreta cheste e je la famee, la uniche, la sô. Nol à impuartance par jê cui che al fâs ce, culì jê e cjate comprension, amôr e rispiet.
Loretta ha una famiglia che sembra un po’ strana. Ma cosa c’è di strano nell’avere una mamma che sega, inchioda, incolla e un papà che di sabato si mette a stirare? E aggiungiamoci anche un fratello di tre metri e una sorella streghetta. Per Loretta questa è la famiglia, l’unica, la sua. Non ha importanza per lei chi fa che cosa, qui trova comprensione, amore e rispetto.
-
FAMEIS 2 – Cjapâsi a bracecuel
Dino al à doi fradis e une sûr, un nono e une none, dodis gjats e une cjice. Ma al à ancje doi pais e dôs maris. Cemût puedial jessi? Ce raze di famee ise? Dino nol è bon di rispuindi. Lui al sa dome che cheste e je la sô fameone, la sô amade fameone, di cjapâ a bracecuel.
Dino ha due fratelli e una sorella, un nonno e una nonna, dodici gatti e una cagnetta. Ma ha anche due papà e due mamme. Come può essere? Che specie di famiglia? Dino non è capace di rispondere. Lui sa solo che questa è la sua famigliona, la sua amata famigliona, da prendere in un grande abbraccio.